Decizia etapei de încadrare ( proiect)

Nr. …….. din 18.03.2024

Ca urmare a solicitării de emitere a ***acordului de mediu*** adresate de **C.N. ADMINISTRATIA PORTURILOR MARITIME CONSTANTA S.A.** *pentru* **SILOTRANS S.R.L.***,* cu adresa in municipiul Constanta, Incinta Port, GARA MARITIMA, judetul Constanta, înregistrată la Agenţia pentru Protecţia Mediului Constanţa cu nr. 9155RP din 05.12.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 07.03.2024**, Agentia pentru Protectia Mediului Constanta decide, ca *proiectul*: PROIECT DE EXTINDERE A TERMINALULUI DE CEREALE CHS-SILOTRANS(SGT) CU SISTEM DE RECEPTIE(AUTO SI CF) A CAMIOANELOR SI VAGOANELOR, SISTEM DE STOCARE SILOZ, FACILITARE INCARCARE NAVE, SISTEM GRAVITY SCREENER CU ELEVATOR, CANTARIRE IN VRAC, SILOZ PENTRU DESEURI SI LINIE EBC DE INCARCARE A NAVEI, EXPERTIZARE CALE RULARE, CONSTRUIRE CLADIRE MCC, CLADIRE LABORATOR, ANEXA POST TRAFO SI ORGANIZARE SANTIER; INVESTITOR: SILOTRANS S.R.L.**,** propus a fi amplasat in **municipiul Constanta, Incinta Port- Constanta Sud, MOL I S, DANA 114, judetul Constanta**, **nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează în prevederile Legii 292/2009,** **Anexa nr.2, pct. 13, lit. a);**

b) proiectul **nu intră** sub incidenţa art. 28 din O.U.G. nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare**;**

c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

**La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

Societaea SILOTRANS S.R.L. este o societate comercială cu o activitate specifică de stocare a tuturor tipurilor de cereale.

Capacitatea de stocare existenta de 100000 to cereale va fi extinsa cu inca 40000 to, prin construirea a încă 4 silozuri.

Investiția va consta și în realizarea altor clădiri/obiective conexe care să îmbunătățească fluxul crescut de încărcare-descărcare și depozitare cereale.

***Situatia existenta***

Terminalul de cereale existent este compus din 4 părți distincte:

- Sistem de primire

- Silozul

- Sistem de expediere

- Lucrări conexe

Sistemul de primire are 3 componente, pentru primirea cerealelor pe apă cu baraje sau nave fluviale, pe calea ferată și cu mijloace auto. Sistemul de primire pe apă are în componenta sa două instalații pneumatice de descărcare a barajelor și un transportor care face legătura între instalațiile pneumatice și elavatoare. Sistemul de primire pe apă este organizat pe latura de vest a molului la dana 113. Transportoarele sunt montate pe grinzi metalice susținute de stâlpi metalici dispuși la o distanță de cca. 11,3 m.

Sistemul de primire pe calea ferată are în alcătuirea sa o cuvă de descărcare, deasupra căreia staționează vagoanele, protejate deasupra și lateral cu o structură metalică (copertină) și transportoarele care fac legatura între cuvă și elevatoare. Sistemul de primire a cerealelor pe calea ferată este amplasat în capătul de sud al terminalului pe linia nr.4 CF aflată pe axul molului 1S.

Sistemul de primire cu mijloace auto se compune dintr-o cuvă de descărcare, o platformă de basculare, buncăre, turnuri, un uscator și transportoarele care fac legatura între cuva de primire și elevatoare. Pe lungimea silozului (depozitului) transportorul este comun, atăt pentru CF cât și pentru auto.

Silozul are o capacitate de depozitare de 100.000 t și se compune din 10 celule metalice cu o capacitate de 10.000 t fiecare. Cele 10 celule sunt dispuse pe două șiruri (câte 5 celule pe fiecare șir) dispuse de o parte si de alta a liniilor CF de pe axul molului.

Expedierea cerealelor se face cu nave maritime în cea mai mare parte și într-o foarte mică măsură și pe calea ferată. Încărcarea cerealelor în nave maritime este organizată la cheul de pe capul molului, respectiv dana 114. Sistemul de încarcare în nave se compune dintr-o instalație de încărcare cu o capacitate de 800 t/h, montată pe o cale de rulare cu ecartamentul de 10,875 m. Fila de la apa este fundata direct pe coronamentul cheului, iar fila de la uscat pe traverse de beton armat. Instalația de încărcat preia cerealele de pe un transportor dispus in lungul danei 114.

Pentru funcționarea terminalului în afară de lucrările de bază mai sunt o serie de construcții și instalații care au fost denumite lucrări conexe. În această categorie au fost incluse clădirile pentru recepția, controlul cerealelor, precum și pentru personalul de exploatare, postul de transformare, canalele pentru pozarea cablurilor electrice, cuvele pentru rezervoarele de ulei și motorina.

Alimentarea cu apă este asigurată prin racordarea la rețeaua de apă potabilă a molului aflată la vest de clădire, în imediata vecinătate a acesteia. Rețeaua aparține C.N. A.P.M. Constanța.

Apele uzate menajere provenite din activitatea a max. 10 persoane/schimb sunt colectate într-o cuvă etanșă vidajabilă cu capacitatea de 20 mc.

Sistemul de colectare și evacuare a apelor pluviale este reprezentat de o rigola din beton, L=260m. Rigola colectează apele pluviale în dană, în rețeaua de colectare a apei pluviale care aparține C.N. A.P.M. Constanța.

***Situatia propusa***

Pentru sporirea capacitatii terminalului de cereale se propun urmatoarele lucrari:

-Extinderea terminalului de cereale prin suplimentarea cu 4 celule de depozitare, cu capacitate totală de 40.000 tone. Celulele noi se vor amplasa în partea vestică a incintei. Diamentrul celulei este aprox. 24 m.

-Suplimentare cu un nou buncăr de descărcare pentru camioane și copertină metalică cu dimensiunile Lxlxh=7.0 mx21.0 mx12.0 m.

-Asigurare conexiune între buncărul și celulele noi printr-un transportator cu lanț amplasat într-un tunel subteran, inclusiv elevatoarele aferente celulelor noi.

-Suplimentare cu o macara nouă de încărcare nave cu capacitatea de Q=1.500 MTPH.

-Se vor monta 2 elevatoare adiționale cu capacitate Q=1.500 MTPH cu sistem ,,Gravity Screener” și cântar în flux, cu capacitate Q=1.500 MTPH; Siloz de colectare pentru deșeuri provenite de la Gravity Screener;

-Linie nouă de transport cu bandă închisă, capacitate Q=1.500 MTPH, pentru încărcare a navei pe Dana 114.

-Construire clădire pentru laborator P+1 și relocare funcție din clădirea existentă în clădirea nouă.

-Extindere cladire post trafo prin adăugarea unei anexe pentru tablourile electrice ce vor deservi extinderea propusă.

-Dezafectare rezervor motorină îngropat.

-Contruire cuvă nouă descărcare CF (această lucrare va face obiectul unui certificat de urbanism separat)

Amenajare incintă, platforme, înlocuire și relocare stâlpi de iluminat, relocare împrejmuire incintă.

Caracteristici tehnice şi parametri specifici obiectivului de investiţii:

Se propun următorii indicatori/parametri urbanistici:

Suprafaţă teren studiat conform CU– 14.392 mp

Suprafață construită clădiri existente – 8.353 mp

Suprafața construită clădiri propuse – 2.469 mp

Suprafaţă construită accese – 8.127 mp

Suprafață teren de calcul POT, CUT - 33.086 mp

POT estimat - 33%

CUT estimat 0.345

Pentru organizarea de santier se vor dispune urmatoarele:

• porți de acces;

• barăci;

• grupuri sanitare ecologice cu rezervor vidanjabil;

• zone de parcare;

• zonă destinată depozitării pamântului rezultat din excavări;

• suprafețe destinate depozitarii materialelor de constructie ce vor fi puse in operă;

• in zona acceselor se vor amenaja platforme pentru spălarea roților camioanelor;

• se vor amenaja drumuri de incinta din balast și piatră spartă pentru accesul traficului greu.

Alimentarea cu apă a obiectivului proiectat se va realiza din rețeaua existentă admnistrată de C.N. APM S.A. Constanța. Apa va fi folosită atât pentru nevoi gospodărești și igienice, cât și pentru procesele tehnologice specifice. Nu sunt proiectate rețele noi de alimentare cu apă și canalizare.

b) cumularea cu alte proiecte existente si/sau aprobate – ***alte proiecte din zona****.*

c) utilizarea resurselor naturale, in special a solului, a terenurilor, a apei și a biodiversității – *nu este cazul.*

d) producţia de deşeuri – *în perioada lucrărilor de executie rezultă deşeuri specifice activităţii de construire:*

***17 01*** *Beton, cărămizi, țigle și materiale ceramice*

17 01 01 Beton

17 01 02 Cărămizi

17 01 03 Tigle și produse ceramice

17 01 07 Amestecuri de beton, cărămizi, țigle și produse ceramice, altele decât cele specificate la 17 01 06

***17 02*** *Lemn, sticlă și materiale plastice*

17 02 01 Lemn

17 02 02 Sticlă

17 02 03 Materiale plastice

***17 04*** *Metale (inclusiv aliajele lor)*

17 04 01 Cupru, bronz, alamă

17 04 02 Aluminiu

17 04 05 Fier și oțel

17 04 07 Amestecuri metalice

***15 01*** *Ambalaje (inclusive deseurile de ambalaje municipal colectate separat)*

15 01 01 Ambalaje din hârtie și carton (saci de ciment, adezivi, altele generate de personalul muncitor)

15 01 02 Ambalaje din materiale plastice (folii, saci, recipienți vopsele )

15 01 03 Ambalaje din lemn (paleți de la transportul materialelor de construcții)

***20 03*** *Alte deseuri municipale*

20 03 01 Deșeuri municipal amestecate (menajere)

e) poluarea si alte efecte nocive: *emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor*.

f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice: *nu este cazul*.

g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce privește:

a) utilizarea actuală și aprobată a terenurilor: ***conform C.U. nr. 2917 din 02.11.2023, emis de Primaria municipiului Constanta: teren intravilan,*** folosinta actuala a terenului: ***zona activitati portuare;*** destinatia terenului: ***constructii portuare, depozitare, industriale, CF.***

b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona și din subteranul acesteia: *nu este cazul.*

c) capacitatea de absorbţie a mediului natural, acordându-se o atenție specială următoarelor zone:

1. zone umede, zone riverane, guri ale râurilor: *nu este cazul*.

ii) zone costiere și mediul marin: *nu este cazul*.

iii) zonele montane şi forestiere: *nu este cazul****.***

iv) rezervaţii și parcuri naturale: *nu este cazul****.***

v) zone clasificate sau protejate de dreptul național; zone Natura 2000 desemnate de statele membre în conformitate cu Directiva 92/43/CEE și cu Directiva 2009/147/CE: *nu este cazul*.

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul***.**

vii) zonele cu o densitate mare a populației: ***municipiul Constanta*.**

viii) peisaje si situri importante din punct de vedere istoric, cultural sau arheologic: *nu este cazul***.**

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

b) natura impactului: *redus*.

c) natura transfrontaliera a impactului: *proiect fără impact transfrontalier*.

d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

e) probabilitatea impactului: *redusă, urmare a argumentelor menţionate la punctele a si b*.

f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

g) cumularea impactului cu impactul altor proiecte existente si/sau aprobate: *nu este cazul***.**

**II. In conformitate cu decizia nr. 3485 din 27.02.2024, emisă de ADMINISTRATIA BAZINALA DE APA DOBRGEA LITORAL, proiectul nu necesita elaborarea studiului de evaluare a impactului asupra corpurilor de apă.**

**Măsurile şi condiţiile de realizare a proiectului în conformitate cu** **Avizul de gospodărire a apelor nr. 19 din 11.03.2024, emis de ADMINISTRATIA BAZINALA DE APA DOBROGEA LITORAL,** sunt:

* Se vor solicita şi obţine, înainte de începerea lucrarilor, toate avizele şi autorizaţiile necesare, conform legii.
* După finalizarea lucrărilor se va elibera amplasamentul de orice fel de obstacole, materiale sau alte deşeuri şi terenul se va aduce la starea iniţială.
* În timpul executării lucrărilor să nu afecteze calitatea apelor subterane si de suprafata si stabilitatea constructiilor hidrotehnice existente.
* Se interzice evacuarea de ape uzate neepurate in acvatoriul portuar. Se interzice evacuarea de ape uzate epurate/neepurate in subteran.
* Responsabilitatea privind dimensionarea lucrărilor revine, integral, proiectantului şi elaboratorului documentaţiei tehnice de fundamentare.
* În cazul producerii unor poluări accidentale în timpul execuţiei lucrărilor, întreaga răspundere din punct de vedere al depoluarii zonei şi suportării eventualelor costuri revine beneficiarului.
* Beneficiarul are obligaţia să anunţe în scris Administraţia Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a acestora.
* Se interzice distrugerea sau deteriorarea unităţilor şi instalaţiilor reţelei naţionale de observaţii, a reperelor, a mirelor hidrometrice sau a altor însemne tehnice sau topografice, a forajelor hidrogeologice, a staţiilor de determinare automată a calităţii apelor şi a altora asemenea.
* Să permită accesul personalului de gospodărire a apelor în incinta obiectivului, în scopul îndeplinirii atribuţiilor de control, conform prevederilor Legii Apelor nr. 107/1996, modificată şi completată.
* Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început în cel mult 24 de luni de la data emiterii acestuia şi dacă au fost respectate prevederile înscrise în aviz, în caz contrar avizul îşi pierde valabilitatea, cu excepţia cazului în care proiectul deţine autorizaţie de construire aflată în termen de valabilitate.
* Dacă pe parcursul derulării investiţiei, apar modificări ale datelor care au stat la baza emiterii prezentului aviz, se va solicita aviz de gospodărire a apelor modificator, conform prevederilor Ordinului Ministerului Apelor si Padurilor nr. 828/04.07.2019 privind aprobarea Procedurii și competențelor de emitere, modificare, retragere a avizului de gospodărire a apelor, inclusiv procedura de evaluare a impactului asupra corpurilor de apă, aprobarea Normativului de conținut al documentației tehnice supuse avizării, precum și a Conținutului-cadru al Studiului de evaluare a impactului asupra corpurilor de apă.

h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
  + materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
  + managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

a) fără a genera riscuri de contaminare pentru aer, apă, sol, faună sau floră;

b) fără a crea disconfort din cauza zgomotului sau a mirosurilor; şi

c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se va asigura spălarea roților autovehiculelor pe platforme prevăzute cu sisteme de decantare a apelor uzate rezultate, astfel încât să se evite transferul de pământ pe drumurile publice;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

Întocmit,

Consilier Otilia Liana ISPAS

Nota: redactat in 3(trei) exemplare.